Anno Incarnationis Domini MCCC LVII die martis post festum Resurrectionis Domini, ego Hugo de Jantes, domicellus, omnibus notum facio quod pro meis negotiis et necessitatibus expediendis vendo, trado, cedo et quitto pro me et meis religioso viro Johanni de Jantes, fratri meo, monacho monasterii S. Martini Eduensis, pro se et ad utilitatem suam in perpetuum et pro anniversario suo quod fundare intendit in dicto monasterio, viginti quinque solidos turonenses annui et perpetui redditus de moneta communiter currente, annuatim in festo S. Bartholomei apostoli solvendos singulis annis in perpetuum a me et heredibus meis seu a me causam habituris in futurum predicto monacho et monasterio antedicto apud Chariacum, etc.